बिजनी,अक्टबर 22: दुखुनांथाव बाथ्रादि, दिनै फुंआव चिरां जिल्लानि बिजनी बल्लामगुरि पुलिस थानानि साखाथिआव थानाय Central Reserve Police Force(CRPF) इ/156 बेटेलियननि केम्पआव सासे बर’आ गावनि रायपलजों गावनिनो आगोमा जिउखौ फोजोबनानै लादों।
 जिउ फोजोबना लानाय बिथांखौ क’कराझार जिल्लनि सिङाव थानाय दटमानि रनेन्ड्र मुछाहारि होन्ना सिनायथि मोन्नाय जायो।  थैनायनि जाहोनखौ मिथिनो मोन्नाय जायाखैब्लाबो न’खरनि माबाफोर जेंना थानो हागौ होन्ना सनदेह’ खालामनाय जादों। 